OpenLLM-France/wikimedia huggingface dataset:
# Nils Dacke

Nils Dacke (marvet e 1543) a voe e penn un emsavadeg peizanted a c'hoarvezas er XVI$^{vet}$ kantved e Småland, e su Sveden. Anavezet eo an emsavadeg-se gant an anv Brezel Dacke (svedeg: Dackefejden). Stourm a reas ar beizanted a-enep ar roue Gustav Iañ Vasa. Brezel diabarzh pouezusañ Sveden e voe ha gallout a raje ar roue bezañ bet skarzhet ma vije bet trec'h ar beizanted.

## Kendestenn

E 1532 e tapas Gustav Vasa ar galloud. E penn un arme peizanted e oa. Dont a reas a-benn da gadarnaat dizalc'hidigezh Sveden diouzh Danmark, ha lakaat a reas ar brotestantiezh da relijion vroadel. War an harzoù etre Sveden ha Danmark e oa Småland ha gwall dizhet e voe pa zivizas ar roue e vefe berzet ar c'henwerzh a-dreuz an harzoù. An doare ma voe cheñchet an iliz ha kresk an tailhoù a lakaas ivez ar beizanted da sevel a-enep dezhañ. E 1536 e voe aozet ur prosez a-enep Nils Dacke peogwir en doa lazhet ur pennboliser hag ur c'hastiz dek ejen da baeañ a bakas.

## Brezel Dacke

E miz Even 1542 e krogas an emsavadeg pa voe lazhet pennboliserien ha dastumerien tailhoù. Gustav Vasa a soñjas dezhañ ne oa ket ar beizanted stourmerien galet hag e voe kaset soudarded diwar c'hopr da vougañ an emsavadeg. Met ne zeuas ket a-benn al lanskaned alaman da vezañ trec'h e koadeier Sveden ha lakz a nezho a varvas. Arbalastroù eo a veze implijet gant ar beizanted ha da-heul trec'h Dacke en em ledas an emsavadeg e proviñsoù su Sveden. Ken start e oa an traoù ken e rankas ar roue goulenn un arsav-brezel a voe sinet d'an 8 a viz Du. E-pad an arsav-brezel en em gavas Dacke e penn su Sveden. Broioù alla ginnigas skoazell, nac'het e voe gantañ. Aotreet e voe ar c'henwerzh etre an daou du eus an harzoù en-dro, ha diazezet en-dro ivez an Iliz katolik. E miz Genver 1543 e voe kaset muioc'h a soudarded gant ar roue. Gant propaganda ar roue e krogas ivez ar boblañs da gaout disfiz diouzh Dacke. Un emgann taer a voe e miz Meurzh 1543. Trec'het e voe lu ar beizanted, mouget an emsavadeg ha gloazet Dacke da vat.

## Marv Dacke

En hañv 1543 e voe lazhet Dacke er c'hoadeier a oa d'ar mare-se e-kichen harzoù Sveden ha Danmark (proviñsoù Småland ha Blekinge hiziv an deiz). Diframmet e voe e gorf ha lakaet war ziskouez el lec'hioù ma oa savet a-du an dud gantañ. Da-heul an emsavadeg e cheñchas emzalc'h ar roue e-kenver e sujidi, ha nebeutoc'h a soudarded estren diwar c'hopr a voe degemeret en arme.

## Gwelout ivez

* Fabian Månsson
# Niltava

Niltava :
| Niltava grandis, treset gant Gould & Richter. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Muscicapidae |
| Anv skiantel ||
| Niltava Hodgson, 1837 ||
| D'ar vevoniezh e tenn ar pennad-mañ. ||
Niltava a zo ur genad e rummatadur an evned, krouet e 1837 gant an naturour breizhveuriat Brian Houghton Hodgson (1800 pe 1801-1894).
Dont a rafe an anv eus ar ger nepalek "niltau" evit envel ar spesad Niltava sundara.

## Spesadoù hag an isspesadoù anezhe

C'hwec'h spesad golvaneged a ya d'ober ar genad :
* Niltava davidi,
* Niltava grandis
** N. g. decipiens, N. g. decorata, N. g. grandis ha N. g. griseiventris,
* Niltava macgrigoriae
** N. m. macgrigoriae ha N. m. signata,
* Niltava sumatrana,
* Niltava sundara
** N. s. denotata, N. s. sundara ha N. s. whistleri,
* Niltava vivida
** N. v. oatesi ha N. v. vivida.
Unnek (11) isspesad en holl.

## Notennoù ha daveennoù

* ↑ (en) James A. Joblin, Helm Dictionary of Scientific Bird Names, Bloomsbury Publishing, 2010, pajenn 272.
* ↑ (en) Roadennoù IOC World Bird List diwar-benn Muscicapidae/Niltava (lennet e-barzh d'an 18 a viz Genver 2016).
a vo kavet e Wikimedia Commons.
# Nilze Carvalho

Albenise de Carvalho Ricardo, anavezetoc'h evel Nilze Carvalho, bet ganet e 1969 e Nova Iguaçu (stad Rio de Janeiro), zo ur ganerez vrazilian hag ur sonerez choro a-vihanik.

## Liammoù diavaez

* Lec’hienn ofisiel
* O kanañ Acreditar gant Dona Ivone Lara.
# Nimfezed

An nimfenned pe nimfezed (henc'hresianeg : νύμφη, nýmphē) eo an anv hollek a rae tud Henc'hres eus doueezed an natur, ar mor, an dour, ar c'hoadoù, ar menezioù, ar saonennoù, ar reier, ar c'hevioù. Merc'hed yaouank eus ar re gaerañ e oant, atav noazh pe hanter diwisk, merc'hed da Zeus pe da Ouranos (an Oabl) anezho.
Ganet e oant eus an andonioù a zeue eus ar glav skuilhet gant mestr an doueed.
Stag int ouzh ul lec'h pe un doue bennak (Dionysos, Hermes, Pan) ha pa vez ouzh un doueez e vez kentoc'h ouzh Artemis. Alies e vez satired war o lerc'h.
Alies ivez e vez meneget dimeziñ un nimfenn ha hini ur penn-lignez bennak en deus roet e anv d'ur bobl.

## Perzhioù an nimfezed

Hervez tud Hellaz kozh o devoa galloud da strujusaat dre veskañ an aer hag an dour hag ar c'hoadoù. Madelezhus e oant ouzh an natur hag ouzh an dud. Gwareziñ a raent an dud yaouank a yae da gouronkañ da feunteunioù zo, da vezañ glanaet evit genel bugale.
Perzhioù all o doa c'hoazh : diouganerezed e oant, lavarout a raent d'an dud klañv pe da vat pe da fall e troje o chleñved ; gouest e oant da reiñ, d'an dud a eve dour sakr o eien, c'hoant d'ober traoù kaer ha soñjoù uhel ; pareañ a raent kleñvedoù zo gant an dour-se ivez.
Niverus e oant, ha renket e vezont e meur a rumm.
* An Nereidezed a oa er mor
* An Naiadezed a oa er stêrioù
* An Driadezed a oa en dervennegi
* An Alseidezed er brouskoadoù
* An Oreadezed er menezioù
* An Hamadriadezed er c'hoadoù
* An Napeezed er saonennoù
* Ar Meliadezed er gwez-onn
Er mojennoù en o gweler o karout doueed pe tud, o c'henel harozed, hanter doueed, gourdadoù an dud. Boudiged an Henamzer int.

## Livadurioù

* Nimfezed gant ur satir, livet gant Nicolas Poussin (e-tro 1627)
* Nymphs by a Fountain, gant Peter Lely (e-tro 1655)
* Nimfenn o kousket ha bugul o sellet, gant Angelica Kauffman (e-tro 1780)
* Nimfenned, gant Francesco Hayez (1831)
* Nimfenned, gant Carl Spitzweg (e-tro 1855)
* Nimfenned o selaou Orfeüs, gant Charles François Jalabert (1818–1901)
* Nimfenn bleuniet he fenn, gant Jules Joseph Lefebvre (1834-1912)
# Nouvelle Droite

An Nouvelle Droite (brezhoneg: "Dehou Nevez") zo ul luskad speredel eus an tu dehou klok, deuet war wel e 1969 gant krouidigezh ar GRECE (ur gwreskanv a dalva: "Strollad enklask ha studi evit ar sevenadur europat"). Ezel pennañ ar gevredigezh eo ar prederour hag arnodskridour Alain de Benoist.
Ar GRECE zo bet levezonet gant luskadoù koshoc'h evel al luskad mirourel alaman. Daoust ma n'emañ ket a-du gant mennozhioù kevatalder etre an dud, eo levezonet an Nouvelle Droite gant kadoniezhioù an tu kleiz hag ar varksouriezh. Pouezus eo bet ideologiezh ar marksour italian Antonio Gramsci ennañ, hag izili an ND en em daolenn evel « Gramskidi dehou ».
An ND a dizh e stad uhelañ er bloavezhioù 1970, a-raok diskenn en-dro pa'z eas meur a ezel kuit d'antreal e strolladoù politikel all. Ul levezon kreñv a-walc'h en deus bet er Front national gall. E vennozhioù o deus bet ul levezon war strolladoù dehou e lec'hioù all eus Europa.
En XXI$^{vet}$ kantved eo oberiant an ND e luskadoù nevez evel al luskad hevelebekaourel ha meur a stumm eus an anveliouriezh vroadelour.
Ereoù zo etre al luskad ha strolladoù faskour henaek, hag alies e vez gwelet an ND evel ur seurt faskouriezh e-unan. Gwriziennoù an Nouvelle Droite européenne eo an ND ivez.

## Daveoù

* ↑ Camus, Jean-Yves (2017-03-20). Far-Right Politics in Europe, Harvard University Press (in en). 123–124 p. ISBN 978-0-674-97153-0.
# Nouvelles conversations en breton et en français

Nouvelles conversations en breton et en français – Divizou brezonek ha gallek zo ul levrig divyezhek, hep anv oberour ebet, embannet e 1857 e ti L. Prud'homme e Sant-Brieg. Gouzout a reer avat e oa bet savet gant Amable Troude ha Gab Milin.
Skrivet eo ar brezhoneg e doare-skrivañ Yann-Frañsez ar Gonideg.

## Danvez al levrig

135 pajenn niverennet zo ennañ, rannet e 33 diviz. Goude an divizoù ez eus pennadoù all :
* Pep seurt kriadennou (pp. 121-123) ;
* C'hoariou (pp. 124-125) ;
* Eul lavar koz bennak e-touez ar re vrudeta (krennlavaroù, pp. 126-130) ;
* Hanoiou ar c'heriou hag ar steriou brasa euz a Vreiz (pp. 130-132).

## Liammoù diavaez

* Ar skrid
# Novafeltria

Novafeltria zo ur gumun en Italia, e proviñs Rimini hag e rannvro Emilia-Romagna.
# Nova Iorque (disheñvelout)

Nova Iorque zo :
* Nova Iorque, ur gêr e Brazil, e Stad Maranhão ;
* anv portugalek kêr New York.
# Nova Olímpia

Nova Olímpia zo anv div gumun e Brazil:
* Nova Olímpia (Mato Grosso)
* Nova Olímpia (Paraná)

## Pennadoù kar

* Olímpia
* Olimpia
# Nouvelles asiatiques

Nouvelles asiatiques zo un dastumad danevelloù gallek gant Joseph Arthur de Gobineau (1816–1882) embannet en 1876. Diwar-benn Pers (Iran a-vremañ) eo an darn vrasañ eus an danevelloù.
Bet e oa Gobineau o labourat evel sekretour ar gannadouriezh c'hall en Pers etre 1854 ha 1863, ha bevet en doa er gevredigezh-se, ken disheñvel diouzh e hini orin.

## Istor

Div levrenn a oa en embannadur orin.

### Levrenn gentañ

Aet eo al levrenn gentañ d'ober ar Souvenirs de Voyage.
* Scaramouche
* La Chasse au caribou
* Akrivie Phrangopoulo
* Mademoiselle Irnois
* Le Mouchoir rouge
* Adélaïdes

### Eil levrenn

Hennezh eo an hini a zo anvet Nouvelles asiatiques bremañ.
* La danseuse de Shamakha (Kaokaz)
* L'illustre magicien (Pers)
* Histoire de Gambèr-Aly (Pers)
* La guerre des Turcomans (Pers)
* Les amants de Kandahar (Afghanistan)
* La vie de voyage (Kurdistan)

## Embannadurioù

* 1924 : Comte de Gobineau — Nouvelles asiatiques — Illustrations de Maurice de Becque ; Pariz, Les Éditions G. Crès & C$^{ie}$
* 1956 : Gobineau - Nouvelles, Jean-Jacques Pauvert, Pariz. Div levrenn danevelloù an oberour, embannet e 1956
* 1960, 1962 : Nouvelles asiatiques (2 levrenn), Jean-Jacques Pauvert, Pariz.
* 2007 : Nouvelles asiatiques, Les éditions du sonneur, Pariz, (ISBN 978-2-916136-09-7)

## Liammoù diavaez

a vo kavet e Wikimedia Commons.
* Wikisource
* Les Nouvelles asiatiques e Gallica
* A-zivout Nouvelles asiatiques e 1966
# Nova Siri

Nova Siri zo ur gumun eus Italia, e Proviñs Matera, e rannvro Basilicata.
# Nova Iorque

    Evit implijoù all, gwelet Nova Iorque (disheñvelout).
Nova Iorque zo ur gêr vihan e Brazil, e stad Maranhão, e Nordeste. Dont a ra an anv eus anv portugalek kêr New York, e SUA.
Ur gorread 976,629 km² zo d'ar gumun. E 2004 e oa 4342 a dud enni. 4,4 a dud zo diouzh ar c'hilometrad karrezek.
# Nova Milanese

Nova Milanese zo ur gumun eus Italia, e proviñs Monza e Brianza e Lombardia.
# Melaniparus

Melaniparus :
| Melaniparus cinerascens. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Paridae |
| Anv skiantel ||
| Melaniparus Bonaparte, 1850 ||
| D'ar vevoniezh e tenn ar pennad-mañ. ||
Melaniparus a zo ur genad e rummatadur an evned, krouet e 1850 gant an evnoniour gall Charles Lucien Bonaparte (1803-1857).

## Spesadoù hag an isspesadoù anezhe

Pemzek spesad golvaneged a ya d'ober ar genad :
* Melaniparus afer
** M. a. afer hag arens,
* Melaniparus albiventris,
* Melaniparus carpi,
* Melaniparus cinerascens
** M. c. benguelae ha cinerascens,
* Melaniparus fasciiventer
** M. f. fasciiventer, kaboboensis ha tanganjicae,
* Melaniparus fringillinus,
* Melaniparus funereus
** M. f. funereus ha gabela,
* Melaniparus griseiventris,
* Melaniparus guineensis,
* Melaniparus leucomelas
** M. l. insignis ha leucomelas,
* Melaniparus leuconotus,
* Melaniparus niger
** M. n. niger, ravidus ha xanthostomus,
* Melaniparus pallidiventris
** M. p. pallidiventris ha stenotopicus,
* Melaniparus rufiventris
** M. r. diligens, masukuensis ha rufiventris,
* Melaniparus thruppi
** M. t. barakae ha thruppi.
Un isspesad warn-ugent (21) en holl ; o c'havout a reer en Afrika.

## Rummatadur

An holl spesadoù a oa er genad Parus kent.

## Notennoù ha daveennoù

* ↑ (en) Roadennoù IOC World Bird List diwar-benn Paridae/Melaniparus (lennet e-barzh d'an 18 a viz Genver 2017).
a vo kavet e Wikimedia Commons.
# Melanocharis

Melanocharis :
| Ur par Melanocharis versteri (treset etre 1875 ha 1888 gant Hart). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Melanocharitidae |
| Anv skiantel ||
| Melanocharis P.L.Sclater, 1858 ||
| D'ar vevoniezh e tenn ar pennad-mañ. ||
Melanocharis a zo ur genad e rummatadur an evned, krouet e 1858 gant al loenoniour saoz Philip Lutley Sclater (1829-1913).

## Spesadoù hag an isspesadoù anezhe

C'hwec'h spesad golvaneged a ya d'ober ar genad :
* Melanocharis arfakiana,
* Melanocharis citreola,
* Melanocharis longicauda
** M. l. captata, longicauda hag orientalis,
* Melanocharis nigra
** M. n. chloroptera, nigra, pallida hag unicolor,
* Melanocharis striativentris
** M. s. axillaris ha striativentris,
* Melanocharis versteri
** M. v. maculiceps, meeki ha versteri.
O c'havout a reer e Ginea Nevez, daouzek (12) isspesad dezhe en holl.

## Notennoù ha daveennoù

* ↑ (en) Roadennoù IOC World Bird List diwar-benn Melanocharitidae/Melanocharis (lennet e-barzh d'an 12 a viz C'hwevrer 2022).
a vo kavet e Wikimedia Commons.
# Melanocharitidae

Melanocharitidae :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| D'ar vevoniezh e tenn ar pennad-mañ. ||
a vo kavet e Wikimedia Commons.
Melanocharitidae zo ur c'herentiad e rummatadur an evned, termenet e 1985 gant an daou evnoniour stadunanat Charles Sibley (1917-1998) ha Jon Edward Ahlquist (1944-2020), Melanocharis ar genad skouer anezhañ.
Diouzh Doare 12.1 an IOC World Bird List ez a pevar genad golvaneged d'ober ar c'herentiad :

## Genadoù (renket diouzh an urzh filogenetek)

* Melanocharis - P.L.Sclater, 1858 (6 spesad),
* Rhamphocharis - Salvadori, 1876 (2 spesad),
* Oedistoma - Salvadori, 1876 (2 spesad),
* Toxorhamphus - Stresemann, 1914 (2 spesad).
O c'havout a reer holl e Ginea Nevez.

## Notennoù ha daveennoù

* ↑ (en) Melanocharitidae: Berrypeckers & Longbills Sibley & Ahlquist, 1985.
* ↑ (en) Roadennoù IOC World Bird List diwar-benn Passeriformes/Melanocharitidae (lennet e-barzh d'an 11 a viz C'hwevrer 2022).
# Melanodera

Melanodera :
| Melanodera xanthogramma, luc'hskeudennet en Enez Navarino (Proviñs Antarktika Chile). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Thraupidae |
| Anv skiantel ||
| Melanodera Bonaparte, 1850 ||
| D'ar vevoniezh e tenn ar pennad-mañ. ||
Melanodera a zo ur genad e rummatadur an evned, krouet e 1850 gant an evnoniour gall Charles Lucien Bonaparte (1803-1857).

## Spesadoù hag an isspesadoù anezhe

Daou spesad golvaneged a ya d'ober ar genad :
* Melanodera melanodera
** M. m. melanodera ha princetoniana,
* Melanodera xanthogramma.
O c'havout a reer e kreisteiz Suamerika, daou (2) isspesad dezhe en holl.

## Notennoù ha daveennoù

* ↑ Roadennoù IOC World Bird List diwar-benn Thraupidae/Melanodera (lennet e-barzh d'an 21 a viz Gouere 2017).
a vo kavet e Wikimedia Commons.
# Melanodryas

Melanodryas :
| Melanodryas cucullata. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Petroicidae |
| Anv skiantel ||
| Melanodryas Gould, 1865 ||
| D'ar vevoniezh e tenn ar pennad-mañ. ||
Melanodryas a zo ur genad e rummatadur an evned, krouet e 1865 gant ar skiantour saoz John Gould (1804-1881).

## Spesadoù hag an isspesadoù anezhe

Daou spesad golvaneged a ya d'ober ar genad :
* Melanodryas cucullata
** M. c. cucullata, M. c. melvillensis (†), M. c. picata ha M. c. westralensis,
* Melanodryas vittata
** M. v. kingi ha M. v. vittata.
O c'havout a reer holl en Aostralia.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Roadennoù IOC World Bird List diwar-benn Petroicidae/Melanodryas (lennet e-barzh d'an 29 a viz Meurzh 2016).
# Melanippe

Melanippe zo anv meur a vaouez e mojennoù Hellaz kozh.
# Melanie

Melanie zo un anv-badez saoznek, alamanek ha nederlandek. Mélanie eo an doare-skrivañ e galleg, Melania un doare all. Roet e vez d'ar merc'hed dreist-holl, d'ar baotred ivez a-wezhioùigoù.

## Orin

Dont a ra eus an anv-gwan gresianek μελανία (melania), "du", diwar μέλας (melas) hag a dalv "teñval".
Arabat meskañ gant Melani, un anv-badez brezhonek roet d'ar baotred. Dont a ra eus Sant Melani, kentañ eskob Roazhon. Dont a rafe eus ar memes ger gresianek "melas", pe eus ur ger brezhonek, "mael" pe c'hoazh "melen".

## Istor

Un anv-badez kristen e teuas da vezañ abalamour da ziv santez : Melania an Henañ, hag he merc'h-vihan Melania ar Yaouankañ. Dont a reas an anv e Bro-Saoz gant aloubadeg ar vro gant Normaned Gwilherm II (dug Normandi), met chom a reas ral e saozneg.
Dont a reas da vezañ diouzh ar c'hiz abalamour da romant Aet gant an avel gant Margaret Mitchell e 1936, hag ar film tennet dioutañ e 1939, dre oa anvet Melanie Hamilton unan eus ar penndudennoù.

## Yezhoù all

* Mélanie e galleg
* Melania e saozneg, kastilhaneg hag italianeg
* Melânia e portugaleg.
* Melaniya, Melaniya er yezhoù slavek

## Tud brudet
### Breizh

* Mélanie Jouitteau, yezhouniourez
* Mélanie Rouat (1877-), keginerez
* Mélanie Guyomard, Miss Breizh

### Bro-C'hall

* Mélanie Laurent (g. e 1983), aktourez

### Bro-Saoz

* Melanie Brown, anv-leurenn Mel B, ha Melanie Jayne Chisholm, anv-leurenn Mel C, div eus kanerezed strollad ar Spice Girls

### Stadoù-Unanet

* Melanie Safka (1947–2024), anv leurenn Melanie, kanerez
* Melanie Griffith (g. e 1957), aktourez
* Melania Trump (g. e 1970), Itron Kentañ ar Stadoù-Unanet

## Gwelet ivez

* Mélusine
* Melinda
# Melanie Safka

Melanie Anne Safka-Schekeryk, ganet e 1947 en New York, zo ur ganerez stadunanat, anavezetoc'h evel Melanie.
Brudet eo bet an enrolladennoù ganti eus "Brand New Key", "Ruby Tuesday", "What Have They Done To My Song Ma" (marteze an hini anavezetañ) ha "Lay Down (Candles in the Rain)".

## Liammoù diavaez

a vo kavet e Wikimedia Commons.
# Melano ruz

Melano ruz :
| G. incisus Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Actinopterygii |
| Urzhad : | Atheriniformes |
| Kerentiad : | Melanotaeniidae |
| Genad : | Glossolepis |
| Anv skiantel ||
| Glossolepis incisus Weber, 1907 ||
| D'ar vevoniezh e tenn ar pennad-mañ. ||
Pesk akwariom
Glossolepis incisus :
| [[|250px]] | |
| Livadur ||
| Anvioù latin arall | {{{synonyme latin}}} |
| Anvioù boutin | Melano ruz |
| Orin | Ginea Nevez |
| Ment | 5 cm |
| Disheñvelder etre ar reizhoù | Ruz e vez ar pared tra m'o-deus ar barrezed ul liv arc'hantus |
| Buhez | 3 bloavezh |
| Mirerezh en Akwariom ||
| Gwrez an dour | 22-25C |
| pH | 7.2 - 7.5 |
| Kaleter an dour | 12-17 |
| Boued | holl |
| Lec'h bevañ en akwariom | kreiz hag uhel |
| Darempredoù | peoc'hek |
| Akwariom bihanañ | 60 cm |
| Diaester | 2 |
Ar melano ruz (Glossolepis incisus) a zo ur pesk eus kerentiad ar Melanotaeniidae kavet e lenn Sentai e Papoua ar C'hornaoueg. Ar memes stumm eget ar melanotaeniidae arall o-deus met ruz ez eo ar piri.

## Livadur

Ar barrezed a vez liv-olivez gant adskeudennoù melenn-aour. Ra pared, avat, vez ruz-eog hag un nebeud eus o skant a zo arc'hantek.Ar besked tizhet ganto o oad-gour nemeto a vez livek, avat. Ar piri yaouank a vez heñvel a-walc'h ouzh ar barrezed. regiñ a ra o liv da gemm pa dizh 4-5 cm. Buan a-walc'h e vez ar c'hemm neuze hag o liv oad-gour a vez gant ar bez kerkent ma muzuliont 7-8 cm.
Tizhout 15 cm a c'hell ar melano ruz met darn vrasañ ar pennoù a vuzul nebeutoc'h eget 12 cm.

## Annez

An doureier ma vev ar velanoed ruz a vez tomm (etre 29 ha 32 °C) ha trenk (6.4 - 6.8). E-kichen ar riblenn e vez kavet ar velanoed dreist-holl, e lec'hioù ma vez stank ar struj-dour.

## Liammoù diavaez

* (en)Melano ruz
* (fr)ar Melano ruz war aquabase.org
# Mohammed-Fripouille

Mohammed-Fripouille zo un danevell gant Guy de Maupassant e 1884.

## Istor

Kentañ ma voe embannet Mohammed-Fripouille a oa er pemdezieg e Le Gaulois an 20 a viz Gwengolo 1884. Adembannet e voe en dastumad Yvette e 1884 ivez.

## An danevell

E kêr Alger, emañ ar c'habiten Marret, bet spahi, o kontañ un droiad-vrezel graet gant Mohammed-Fripouille a-enep ar meuriad Ouled-Berghi .
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# Mohammad Asghar

Mohammad Asghar zo ur C'hembread, ezel eus Breujoù Kembre abaoe miz Mae 2007. Dilennet eo bet, war anv Plaid Cymru, gant pastellad-votiñ Kreisteiz Kembre ar reter.
Genidik eus Peshawar e Pakistan eo, ha muzulman.
E miz Kerzu 2009 en doa kuitaet Plaid Cymru da vont e-barzh Strollad ar Virourien (Welsh Conservatives).

## Notennoù

* ↑ BBC News Wales 8/12/09

## Liammoù diavaez

* Lec'hienn Bodadeg Vroadel Kembre - Mohammad Asghar (e saozneg)
* Lec'hienn Bodadeg Vroadel Kembre - Mohammad Asghar (e kembraeg)
# Mohammed Emwazi

Mohammed Emwazi (ganet Muhammad Jassim Abdulkarim Olayan al-Dhafiri; arabeg: محمد جاسم عبد الكريم عليان الظفيري‎), ganet d'ar 17 a viz Eost 1988 ha marvet d'an 12 a viz Du 2015, a oa un djihadour saoz eus an aozadur Daech. Eus 2014 betek 2015 e oa bourev evit an aozadur islamour, alies e oa bet gwelet o troc'hañ pennoù gouestlidi. Ur strollad prizonidi o devoa lesanvet anezhañ "John" gant ma oa un taol-mouezh saoz gantañ. Ezel e oa eus ur stollad pevar den gant taolioù-mouezh saoz karget d'ober war-dro prizonidi Daech ha da lazhañ anezho. "The Beatles" e oa lesanvet ar strollad. Ar mediaoù saoz o devoe lesanvet Mohammed Emwazi "Jihadi John".
Gwisket holl e du gant ur gougoulenn, implijet e veze ur gontell kiger gantañ evit seveniñ al lazhadegoù. Alies e c'hourdrouze ar broioù kornôgel e fin ar filmoùigoù propaganda.
D'an 12 a viz Du 2015 e oa bet embannet gant pennoù ofisiel Stadoù-Unanet Amerika e oa bet tizhet gant tennoù dronoù milourel e Raqqa, Siria. Daech en devoa kadarnet e varv e miz Genver 2016.

## Prizonidi lazhadeget

* James Foley
* Steven Sotloff
* David Haines
* Alan Henning
* Peter Kassig
* Soudarded Siria
* Haruna Yukawa ha Kenji Goto